12/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Clave: DH. V15.21670. Información pública

CANTERAS PREBETONG, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 222.165 m 3 /ano de augas residuais industriais de escorrega depuradas ao río Furelos (cunca do río Ulla) e dun caudal máximo de 180 m 3 /ano de augas residuais fecais depuradas por infiltración no terreo (cunca do río Ulla) xeradas na explotación “ARRIBELTZ n° 6948.1” dedicada á extracción de áridos a ceo aberto, asentada nos lugares de Furelos e Piñor (t. m. Melide). As augas residuais industriais de escorrega recollidas na zona leste da explotación son conducidas cara a Balsa C, de 40 x 2 m 2 de superficie e 2 m de profundidade, situada a carón da entulleira. O efluente desta balsa é canalizado cara o oco de explotación situado na cota máis baixa da zona oeste, de 3.850 m 2 de superficie e 9,5 m de profundidade, no que tamén se recollen ás augas residuais industriais de escorrega xeradas na zona oeste. As augas residuais industriais de escorrega decantadas no oco son evacuadas, mediante bomba somerxible de 20 kW e 169,2 m 3 /h de capacidade para unha altura de elevación de 9,5 m, cara dúas balsas de decantación dispostas en serie; coas seguintes características: Balsa B: 4,3 x 22 m 2 de superficie e 2 m de profundidade. Balsa A: 5,5 x 8 m 2 de superficie e 3 m de profundidade. As augas residuais industriais de escorrega depuradas vértense por rebouse dende a balsa A mediante aliviadoiro en fervenza de 4,2 m 2, incorporándose á canle de derivación paralela ao río Furelos (cunca do río Ulla) no punto de coordenadas UTM: X=581.520; Y=4.750.379; a cal conflúe co río Furelos no punto de coordenadas UTM: X=581.232; Y=4.749.892. As augas residuais fecais xeradas na explotación son depuradas nunha fosa séptica de dúas cámaras composta por decantador-dixestor e filtro biolóxico de 2700 L de capacidade deseñada para 15 habitantes equivalentes. O vertido das augas residuais fecais depuradas realízase por infiltración no terreo (cunca do río Ulla) mediante zanxa filtrante de 250 m 2 de superficie e 5 m de espesor e condución de drenaxe de PVC de 75 mm de diámetro e 6 m de lonxitude no punto de coordenadas UTM: X=581.595; Y=4.750.791. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 13 de abril de 2011 O xefe da Área de Vertidos, e. f. Asdo.: Francisco Julio Gutiérrez García